नई दिल्ली। कुलभूषण जाधव केस में इंटरनेशनल कोर्ट ऑफ जस्टिस (ICJ) का फैसला आने के बाद भारत के पूर्व क्रिकेटर मोहम्मद कैफ के ट्वीट पर उल्टा जवाब देना एक पाकिस्तानी ट्रोलर को महंगा पड़ गया। दरअसल, ICJ के फैसले पर कैफ ने ट्वीट करते हुए अपनी ख़ुशी जाहिर की थी। इस ट्वीट में कैफ ने न सिर्फ सारे भारतवासियों को बधाई बल्कि ICJ को भी बधाई दी थी लेकिन कैफ द्वारा किया गया यह ट्वीट पाकिस्तान के एक ट्विटर यूजर को पसंद नहीं आया, जिसके बाद उसने कैफ के ट्वीट पर प्रतिक्रिया देते हुए लिखा कि कैफ को अपने नाम के आगे से ‘मोहम्मद’ हटा देना चाहिए।